100 ஆண்டுகளுக்கு செயல்படுத்தப் போகிறார்களே, இத்தனை ஆண்டுகளாகவா மீத்தேனை எடுக்க முடியும் என யோசிக்கலாம். இல்லை, முதல் 35 ஆண்டுகள் மீத்தேன் எடுப்பதும் (இதற்குள் நிலத்தடி நீர் முழுமையாக இல்லாமல் போய்விடும் மீத்தேனும் எடுக்கப்பட்டுவிடும்), பிறகு நிலக்கரிச் சுரங்கங்கள் அமைப்பதுமே இவர்களின் திட்டம். இன்றைக்கு நூறு ஆண்டுகளுக்கு ஒரு திட்டத்தை யோசிக்கும் அதிகார வர்க்கமும் தனியார் நிறுவனங் களும், இத்திட்டத்தை வரைமுறை செய்ய குறைந்தது 10 அல்லது 20 ஆண்டுகளாக உழைத்திருப்பார்களா இல்லையா? அப்படியாயின், காவிரி நீர் வராமல் இருந்தால்தானே இப்பகுதி மக்கள் விவசாயத்தை கைவிடுவார்கள். பிறகு பொருளாதாரப் பற்றாக் குறையினால், நிலங்களை விற்பார்கள். ஒன்றோடு ஒன்றைச் சேர்த்துப் பார்த்தால், நாம் எப்படி முட் டாளாக்கப்பட்டிருக்கிறோம் என புரியும்.